Juraj Faith

Juraj Faith (* 14. marec 1976, Košice) je bývalý slovenský hokejový útočník, syn hokejového trénera Jána Faitha a v súčasnosti hlavný tréner tímu MHK 32 Liptovský Mikuláš, ktorý hraje Tipos extraligu.

 Klubový hokej 

S hokejom začínal v Košiciach, v slovenskej extralige debutoval v sezóne 1994/95. Po striedavých štartoch za Michalovce a Spišskú Novú Ves odišiel do francúzskeho HC Mulhouse, kde pôsobil štyri roky. Sezónu 2003/04 odohral v mužstve nemeckej DEL Wölfe Freiburg. 

Od ďalšieho ročníka hral znova na Slovensku, v mužstve HK ŠKP Poprad pôsobil dva roky, v druhom roku pomohol mužstvu k finálovej účasti. Potom hral štyri sezóny v HC Košice, kde patril k najproduktívnejším hráčom a istý čas bol kapitánom mužstva. 22. apríla 2008 s ním vedenie predĺžilo zmluvu o dva roky (s opciou na ďalšiu sezónu). Rovnaký kontrakt podpísali aj jeho dvaja spoluhráči Juraj Kledrowetz a Peter Bartoš. V ďalšej sezóne 2008/09  pomohol klubu získať majstrovský titul, keď v 18 zápasoch play-off zaznamenal 17 bodov.
V januári 2010 s ním však klub rozviazal zmluvu (rovnako tak s Jurajom Kledrowetzom a Jaroslavom Kmiťom), ako dôvod vedenie uviedlo porušenie disciplinárneho poriadku.
Faith sa následne dohodol s HK Poprad, 

Ďalšiu sezónu pôsobil až v štyroch kluboch – v HKm Zvolen, MHC Martin, HK Dukla Michalovce (mužstvo trénoval jeho otec) a MsHK Žilina. V ročníku 2011/12 hral za britský Manchester Phoenix a ďalší rok za EHC Freiburg v 3. nemeckej lige. V sezóne 2013/14 bol hráčom Miskolci JJSE v MOL Lige.

 Majstrovské tituly 
 2008/09 – HC Košice

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1994/95 HC Košice SE20112 Spišská Nová Ves SE102024 1995/96 MEZ Michalovce 1. SHL4827305779 +17 1996/97 HC Košice SE23731010 -4 MEZ Michalovce 1. SHL413420 +4 1997/98 HC Košice SE235382 +5 MEZ Michalovce 1. SHL237101750 +7 1998/99 Spišská Nová Ves SE354111518 -2 1999/00 HC Mulhouse Division 1101525 2000/01 HC Mulhouse Division 1282227495241236 2001/02 HC Mulhouse Ligue Magnus171431 2002/03 HC Mulhouse Ligue Magnus3015193463 2003/04 Wölfe FreiburgKlub hral baráž DEL507121946 -2352138 +3 2004/05 HK Poprad SE5012213374 +2531422 -2 2005/06 HK Poprad SE4191423103 +21553846 +3 2006/07 HC Košice SE5417294696 +261129112 +7 2007/08 HC Košice SE201161738 +11 2008/09 HC Košice SE51		18375586 +36 2009/10 HC Košice SE26		14142844 HK Poprad SE8		2911240116 2010/11 HKm Zvolen SE16		2101210 +6 MHC Martin SE15		22424 -5 HK Dukla Michalovce 1. SHL7		2352 +540226 0 MsHK Žilina SE5		0224 -540016 +1 2011/12 Manchester Phoenix EPIHL54		3147786240224 2012/13 EHC Freiburg GER 354481261562 2013/14 Miskolci JJSE MOL Liga4717355242 +1740228 -4

 Reprezentácia 

Reprezentoval Slovensko na Majstrovstvách Európy do 18 rokov C-kategórie v roku  1994, ktoré Slovensko vyhralo a postúpilo do B-kategórie. V seniorskej slovenskej reprezentácii odohral 3 zápasy, neskóroval.

 Štatistika na významných podujatiach 
 Rok  Z  G  A  B TMMiesto ME C 18 1994 611171.

(štatistické údaje v článku sú z 8. júna 2014)

 Poznámky a referencie 

 Externé odkazy 



Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Košice
Kategória:Hráči MsHK Žilina
Kategória:Hráči HK Poprad
Kategória:Hráči MHC Martin
Kategória:Hráči HKm Zvolen
Kategória:Hráči HK Spišská Nová Ves
Kategória:Hráči HK Dukla Michalovce
Kategória:Hráči EHC Freiburg
Kategória:Hráči HC Mulhouse
Kategória:Hráči Manchester Phoenix
Kategória:Hráči Miskolci JJSE
Kategória:Hráči HKM Humenné
Kategória:Osobnosti z Košíc